
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 5158-9/2011
Előterjesztést készítette: Kántor Erzsébet testületi üi.

Előterjesztés elkészítésének időpontja: 2011. szeptember 6.
Előterjesztést véleményezi: -

Döntés módja: nyílt szavazás, egyszerű szótöbbség 
Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének
2011. szeptember 15-én tartandó munkaterv szerinti ülésére

7. napirendhez

Tárgy: A Pénzügyi, Településfejlesztési és Ügyrendi Bizottság éves beszámolója
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 43. § (12) bekezdése alapján a bizottságok rendszeresen beszámolnak munkájukról.

Jelen előterjesztés keretén belül kérem a Pénzügyi, Településfejlesztési és Ügyrendi Bizottság beszámolójának szíves megtárgyalását és elfogadását.

…/2011. (IX. 15.) ÖKT határozati javaslat

Sülysáp Nagyközség Önkormányzatának Képviselő-testülete az SZMSZ 43. § (12) bekezdése szerint Pénzügyi, Településfejlesztési és Ügyrendi Bizottság előző évi munkájáról szóló beszámolóját elfogadja.
Határidő: azonnal

Felelős: a bizottság elnöke

Sülysáp, 2011. szeptember 6.


Kecser István s.k.


elnök
Láttam!

Sülysáp, 2011. szeptember .

Tóth Krisztina s.k.
jegyző
1. SZÁMÚ MELLÉKLET

SÜLYSÁP NAGYKÖZSÉG ÖNKORMÁNYZATA

PÉNÜGYI, TELEPÜLÉSFEJLESZTÉSI ÉS ÜGYRENDI BIZOTTSÁGA

ELNÖKÉTŐL


BESZÁMOLÓ

a Bizottság 2010-11 évi munkájáról
Tisztelt Képviselő-testület!

Ebben az önkormányzati ciklusban a korábbihoz képest kevesebb képviselővel indult a munka, így mindannyiunkra több feladat jutott. Az új Önkormányzatban két, illetve három korábbi bizottságban végzett munka 2010 októberétől egy bizottságban folyik, amelynek ráadásul létszáma is alacsonyabb a korábbi ciklusokéhoz képest. A PTÜB-ben jelenleg két képviselőtársam, és két külső bizottsági tag dolgozik, mindannyian magas színvonalon és elkötelezetten. 

A ciklus eleje (2010. október) óta a PTÜB havonta általában egy ülést tartott (januárban és májusban kettőt, júliusban viszont egyet sem), és ezeknek napirendje átlagosan 11 témát tartalmazott. Aligha túlzás azt állítani, hogy a képviselőtestület elé kerülő témák kétharmadát bizottságunk tárgyalta, illetve készítette elő, természetesen a Polgármesteri Hivatal, kiemelten pedig Tóth Krisztina jegyző, illetve munkatársai (Seprősné Cseri Ágota, Horváth Balázs, Dóczy Erika, Farkasné Pásztor Katalin, Kissné Géringer Márta, és mások) szakmai előkészítésével. Elmondhatjuk, hogy a Hivatal részéről mindig megkaptuk azt a segítséget, amire munkánk végzéséhez szükség volt, s ha elő is fordult, hogy egy-egy anyagot átdolgozásra-kiegészítésre visszaadtunk, összességében az együttműködést kiemelkedő színvonalúnak ítéljük. Külön köszönet illeti a bizottsági ülések jegyzőkönyvvezetőjét, Kántor Erzsébetet, akinek munkája jelentős segítséget jelentett abban, hogy a Képviselő-testület elé mindig áttekinthető és jól használható anyag kerüljön.

A Bizottság 2010-ben két, 2011-ben pedig kilenc ülést tartott. Ezekből kilenc munkaterv szerinti, kettő pedig rendkívüli (január 31, május 23.) volt.  Az üléseken mindösszesen 125 napirendi pontot tárgyaltunk, amelyekkel összefüggésben 142 határozatunk született. Pontos statisztikai adatunk ugyan erre vonatkozóan nincs, de kijelenthetjük, hogy határozati javaslatainknak túlnyomó többségét a Képviselő-testület elfogadta.

A bizottság tagjai kivétel nélkül igen aktívan és szakszerűen végezték munkájukat, a megjelenési arány is kiemelkedően magas volt, határozatképtelenség miatt soha nem kellett ülést elhalasztani.  Külön köszönet illeti külső tagjainkat, Mányi Zoltán és Palásty István urakat, akiknek szakmai hozzáértése, tapasztalata, nem utolsósorban pedig példamutató hozzáállása meghatározó módon befolyásolta a bizottsági munka színvonalát.  
A jövőben is törekszünk arra, hogy munkánkkal Sülysáp közös ügyeit, fejlesztési célkitűzéseit a lehető leghatékonyabban szolgáljuk, és bízunk abban, hogy erőfeszítéseink gyümölcsözőek lesznek.

Kérjük a tisztelt Képviselő-testületet, hogy a jelen szöveges előterjesztés és a csatolt statisztika szerint szíveskedjen beszámolónkat elfogadni.

Sülysáp, 2011. szeptember 02.


a Bizottság képviseletében tisztelettel:


Kecser István sk.


PTÜB elnöke

